b"\n_START_ARTICLE_\nClaire Danes\n_START_SECTION_\nZgodnje \xc5\xbeivljenje\n_START_PARAGRAPH_\nClaire Catherine Danes se je rodila 12. aprila 1979 v Manhattanu, New York, New York, Zdru\xc5\xbeene dr\xc5\xbeave Amerike. Njena mama Carla je varu\xc5\xa1ka, slikarka in oblikovalka tekstila, ki se je kasneje uveljavila kot h\xc4\x8derkina mened\xc5\xbeerka, njen o\xc4\x8de Christopher Danes pa ra\xc4\x8dunalni\xc5\xa1ki konzul in fotograf. Ima starej\xc5\xa1ega brata Asa, ki je pravnik in je zaposlen v firmi Paula Hastingsa._NEWLINE_\xc5\xa0olala se je na newyor\xc5\xa1ki \xc5\xa1oli Dalton School, kasneje pa \xc5\xa1e na \xc5\xa1olah New York City Lab School for Collaborative Studies, Professional Performing Arts School, Lyc\xc3\xa9e Fran\xc3\xa7ais de Los Angeles v Los Angelesu, leta 1998 pa je obiskovala Yale. Po dveh letih \xc5\xa1tudiranja psihologije je \xc5\xa1tudij opustila in se raje posvetila filmski karieri.\n_START_SECTION_\nKariera\n_START_PARAGRAPH_\nClaire Danes se je na televiziji prvi\xc4\x8d pojavila leta 1990 in sicer v filmu Dreams of Love, leta 1994 pa v filmu Little Women, kjer je igrala Elizabeth 'Beth' March. Istega leta je takrat petnajstletna Claire dobila vlogo v televizijski seriji To trapasto \xc5\xbeivljenje, za katero je prejela nagrado Zlati globus in nominacijo za Emmyja. Leto pozneje (1995) se je pojavila tudi v filmih Stkano s srcem in Domov za praznike, kjer je igrala h\xc4\x8di Holly Hunter. Film je re\xc5\xbeirala Jodie Foster. Leta 1996 je igrala Julijo Capulet v filmu, posnetem po Shakespearovi drami, Romeo + Julija ob igralcu Leonardu DiCapriu. Kasneje tega leta so se v javnosti raz\xc5\xa1irile govorice, da je od\xc5\xa1la na avdicijo za film Titanik, a v intervjuju dvanajst let pozneje je Danesova to zanikala. Leta 1999 se prvi\xc4\x8d pojavi v animiranem filmu, v filmu Princesa Mononoke, istega leta pa dobi glavno vlogo v filmu Pala\xc4\x8da z re\xc5\xa1etkami, zraven Billa Pullmana in Kate Beckinsale._NEWLINE_Leta 2002 poleg Susan Sarandon, Kierana Culkina in Billa Pullmana igra v filmu Bohemski dnevi. Kasneje igra h\xc4\x8der Meryl Streep v za oskarja nominiranem filmu Ure do ve\xc4\x8dnosti poleg Nicole Kidman, Eda Harrisa in Julianne Moore. Naslednje leto se pojavi v filmu Terminator 3: Vstaja strojev, \xc4\x8demur sledi Odrska lepotica leta 2004. Leta 2005 igra v filmu Steva Martina Prodajalka in v filmu Nova v dru\xc5\xbeini poleg Sarah Jessice Parker in Diane Keaton. Leta 2007 poleg Michelle Pfeiffer, Roberta DeNira, Sienne Miller in Charlieja Coxa igra v romanti\xc4\x8dnem filmu Zvezdni prah ter v filmu Krdelo._NEWLINE_Njena Off-Broadwayska dela uklju\xc4\x8dujejo dela Happiness, Punk Ballet in Kids On Stage, v katerih je imela tudi svojo solo plesno to\xc4\x8dko. Zelo se je zanimala za vlogo v filmu Neila Gaimana Death: The Time of Your Life in od\xc5\xa1la je na avdicijo za Lois Lane v filmu Superman se vra\xc4\x8da, preden je vlogo dobila Kate Bosworth._NEWLINE_Marca 2007 se s Patrickom Wilsonom pojavi v reklami Gap, kjer par zaple\xc5\xa1e na pesem\xc2\xa0\xc2\xbbAnything You Can Do\xc2\xab\xc2\xa0iz muzikala Annie Get Your Gun._NEWLINE_19. oktobra 2007 se pojavi v Broadwayski predstavi Georga Bernarda Shawa Pygmalion, kjer igra Elizo Doolittle.\n_START_SECTION_\nOsebno \xc5\xbeivljenje\n_START_PARAGRAPH_\nClaire Danes se je na televiziji (natan\xc4\x8dneje v televizijski seriji To trapasto \xc5\xbeivljenje) poljubila prej, kot v resni\xc4\x8dnem \xc5\xbeivljenju. Po sre\xc4\x8danju na njeni rojstnodnevni zabavi je skoraj \xc5\xa1est let hodila z avstralskim pevcem Benom Leejem, zveza pa se je kon\xc4\x8dala leta 2003. Hodila je tudi z Andrewom Dorffom, bratom igralca Stephena Dorffa in Mattom Damonom. V za\xc4\x8detku leta 2004 je za\xc4\x8dela z zvezo s soigralcem iz Odrske lepotice in Princese Mononoke, Billyjem Crudupom. To v javnosti ni izpadlo najbolj pozitivno, saj so se spro\xc5\xbeile govorice o tem, da je njuna zveza povzro\xc4\x8dila razhod med Crudupom in nose\xc4\x8do Mary-Louise Parker, vendar sta to oba zanikala in povedala, da sta se Parkerjeva in Crudup raz\xc5\xa1la, \xc5\xa1e preden je on za\xc4\x8del prijateljevati z Danesovo. Kakorkoli, Claire Danes in Billy Crudup sta kon\xc4\x8dala decembra 2006 in spet so se spro\xc5\xbeile govorice, da sta kon\xc4\x8dala zaradi Danesove domnevne afere s soigralcem iz filma Ve\xc4\x8der, Hughom Dancyjem. 27. junija 2007 je Claire v oddaji Davida Lettermana tudi potrdila, da prijateljuje z Dancyjem. Claire Danes (30) in Hugh Dancy (34) sta imela sta se poro\xc4\x8dila s tihim obredom v Franciji leta 2009."